# KAUNO SAULĖS GIMNAZIJOS LABDAROS IR PARAMOS FONDO 2021 METŲ VEIKLOS ATASKAITA

Kauno „Saulės“ gimnazijos labdaros ir paramos fondas (toliau - Fondas) įregistruotas Juridinių asmenų registre 2019 m. balandžio 18 d. Fondo teisinė forma - labdaros ir paramos fondas. Fondas yra pelno nesiekiantis ribotos civilinės atsakomybės viešasis juridinis asmuo, įmonės kodas 305138887, atsiskaitomosios sąskaitos Nr.: LT444010051004877928, Luminor Bank AS, atstovaujamas Luminor Bank AS Lietuvos skyriaus, banko kodas 40100.

Fondo registracijos ir buveinės adresas: Savanoriųpr. 46, LT-44209 Kaunas, Lietuva. Padalinių ar filialų Fondas neturi.

# Veiklos tikslai, jų įgyvendinimas, veiklos planai

Pagrindiniai Fondo veiklos tikslai yra teikti Kauno „Saulės“ gimnazijai finansinę ir kitokią paramą mokslo renginiams organizuoti, mokinių užklasinei ir kitai veiklai remti, mokytojų profesiniam tobulinimui ir mokinių ugdymui plėtoti, administracinėms – ūkinėms funkcijoms vykdyti bei kitiems mokyklos mokinių ir mokytojų poreikiams tenkinti. Taip pat Fondo tikslai yra kaupti lėšas prioritetinėms gimnazijos veiklos kryptims realizuoti, teikti paramą organizuojant ugdymą kitose aplinkose, plėsti šviečiamąją bei prevencinę veiklą, įgyvendinant sveikatos ugdymo programas, gerinti gimnazistų ugdymo, higienos ir poilsio sąlygas, stiprinti gimnazijos materialinę-techninę bazę, remti gimnazijos bendruomenę vienijančių renginių organizavimą, remti gimnazijos interjero atnaujinimo, aplinkos tvarkymo programas, finansuoti gimnazijos atributikos kūrimą, gimnazijos laikraščio leidimą, finansuoti moksleivių atstovavimą olimpiadose, turnyruose, čempionatuose, varžybose, konkursuose, koncertuose ir kituose renginiuose.

2021 metais nupirkta valgykloje naujos kėdės, gamtos mokslų laboratorijai mokiniams stalas, rinkiniai fizikos eksperimentams, mikroskopai, cheminius reagentai ir kitos reikalingos priemonės. Suteikta parama gimnazijos krepšinio ir futbolo komandoms, nuperkant komandų aprangas. Prisidėta gimnazijai įsigyti oro dezinfekcines lempas. Sumokėti komandų dalyvio mokesčiai, prisidėta prie grindų atnaujinimo ir miuziklo organizavimo.

Kauno“Saulės”gimnazijos labdaros ir paramos fondo organai yra visuotinis dalininkų susirinkimas, kolegialus valdymo organas-Valdyba ir vienasmenis valdymo organas - direktorius.

2021m. gruodžio 31 d. Fondo vienintelė dalininkė ir direktorė yra Brigita Balčiuvienė. Dalininkės įnašas 2021 m. gruodžio 31 d. sudarė 30 Eur. Fonde neliečiamojo kapitalo nėra.

Fondo Valdybą 2021m. gruodžio 31 d. sudarė 4 nariai.

2021 metais Fonde darbuotojų, dirbančių pagal darbo sutartis nebuvo.

Fondo finansiniai metai yra kalendoriniai metai: finansinių metų pradžia yra sausio1 d., pabaiga- gruodžio 31d.

Fondas ilgalaikio materialaus ir nematerialaus turto neturi.

# Fondo 2021 m. gautos lėšos ir jų šaltiniai:

Anonimiškai ir iš fizinių asmenų gauta parama 23665 Eur.

Fondas komercinės-ūkinės veiklos nevykdo.

# Gauto finansavimo panaudojimas per 2021 m.:

Paramos likutis metų pradžioje 12638 Eur.

Iš viso gautas finansavimas per 2021 m.: 23665 Eur.

Panaudotas finansavimas per 2021 m.: 19162 Eur.

Nepanaudotas gauto finansavimo likutis 2021 m. gruodžio 31d. yra 17141 Eur.

Įgyvendinant Fondo įstatuose numatytus veiklos tikslus, 2021 metais Kauno “Saulės” gimnazijai suteikta parama:

Laboratorinis stalas 4338 Eur

Kėdės valgyklai 1518 Eur

Krepšinio komandos apranga 465 Eur

Rinkiniai fizikos eksperimentams 2400 Eur

Mikroskopai laboratorijai 2142 Eur

Priemonės chemijos eksperimentams 2623 Eur

Grindų įrengimas 2200 Eur

Futbolo komandos apranga 385 Eur

Dalyvių mokesčiai turnyruose 42 Eur

Didžiosios salės, garso ir šviesos nuoma mokyklos miuziklo organizavimui 900 Eur

Ferroplast UVC oro valytuvai 1919 Eur

Fotografavimo paslaugos 150 Eur

Iš viso: 19082 Eur

Fondo 2021 metų veiklos sąnaudų, panaudotų saviems tikslams, sumos iš gauto finansavimo:

|  |  |  |
| --- | --- | --- |
| Kitos veiklos sąnaudos (banko paslaugos) |  | 80Eur |

Direktorė Brigita Balčiuvienė